Úradný vestník L 313 , 03/12/1996 S. 0038 - 0039



Rozhodnutie Komisie z 25. novembra 1996, stanovujúce osobitné podmienky pre dovoz živých mäkkýšov, ostnatokožcov, plášťovcov a morských ulitníkov s pôvodom v Čile (Text s významom pre EHP) (96/675/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991 o hygienických podmienkach pre produkciu a uvádzanie na trh živých lastúrnikov [1], naposledy zmenenú a doplnenú aktom o pristúpení Rakúska, Fínska a Švédska a najmä na jej článok 9, keďže podľa právnych predpisov Čile za hygienickú kontrolu živých lastúrnikov, ostnatokožcov, plášťovcov a morských ulitníkov a sledovanie hygienických podmienok a zdravotnej neškodnosti produkcie je zodpovedný úrad "Servicio Nacional de Pesca (Sernapesca)"; keďže tie isté právne predpisy splnomocňujú Sernapesca povoľovať alebo zakázať zber živých lastúrnikov, ostnatokožcov, plášťovcov a morských ulitníkov z určitých oblastí; keďže Sernapesca a jeho laboratóriá sú schopné účinne overovať dodržiavanie platných právnych predpisov v Čile; keďže príslušné úrady v Čile sa zaviazali, že budú pravidelne a rýchlo oznamovať Komisii údaje o prítomnosti planktónu obsahujúceho toxíny v oblastiach zberu; keďže príslušné úrady Čile vydali oficiálne záruky, že budú dodržiavané pravidlá uvedené v kapitole V prílohy k smernici 91/492/EHS a splnené požiadavky na klasifikáciu produkčných a sádkovacích oblastí, na schválenie expedičných stredísk a purifikačných stredísk a kontrolu zdravia verejnosti a sledovanie produkcie, ktoré sú rovnocenné s požiadavkami stanovenými uvedenou smernicou; keďže Komisii sa oznámi najmä akákoľvek možná zmena oblastí zberu; keďže Čile je spôsobilé na zaradenie do zoznamu tretích krajín spĺňajúcich podmienky ekvivalencie uvedeného v článku 9 ods. 3 písm. a) smernice 91/492/EHS; keďže Čile chce vyvážať mrazené alebo spracované lastúrniky, ostnatokožce, plášťovce a morské ulitníky do spoločenstva; keďže na tento účel v súlade s článkom 9 ods. 3 písm. b) bodu ii) smernice 91/492/EHS sa musia označiť produkčné oblasti, z ktorých môžu byť zbierané a vyvážané do spoločenstva živé lastúrniky, ostnatokožce, plášťovce a morské ulitníky; keďže sa uplatňujú osobitné dovozné podmienky bez toho, aby boli dotknuté rozhodnutia prijaté podľa smernice Rady 91/67/EHS z 28. januára 1991 o veterinárnych predpisoch upravujúcich uvádzanie živočíchov a produktov akvakultúry na trh [2], naposledy zmenenej a doplnenej smernicou 95/22/EHS [3]; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 "Servicio Nacional de Pesca (Sernapesca)" je príslušný úrad v Čile, ktorý overuje a certifikuje, že živé lastúrniky, ostnatokožce, plášťovce a morské ulitníky spĺňajú požiadavky smernice 91/492/EHS. Článok 2 Mrazené alebo spracované lastúrniky, ostnatokožce, plášťovce a morské ulitníky s pôvodom v Čile a určené na ľudskú spotrebu musia pochádzať z povolených produkčných oblastí uvedených v zozname v prílohe k tomuto dokumentu. Článok 3 Toto rozhodnutie je adresované členským štátom. V Bruseli 25. novembra 1996 Za Komisiu Franz Fischler člen Komisie [1] Ú. v. ES L 268, 24.9.1991, s. 1. [2] Ú. v. ES L 46, 19.2.1991, s. 1. [3] Ú. v. ES L 243, 11.10.1995, s. 1. -------------------------------------------------- PRÍLOHA A: Produkčné oblasti spĺňajúce požiadavky ustanovené v prílohe I ods. 1 bod a) k smernici Rady 91/492/EHS Kódové číslo | Zemepisné hranice | 03002 | BAHÍA FLAMENCO | 03003 | BAHÍA INGLESA | 04102 | BAHÍA GUANAQUEROS | 04103 | BAHÍA TONGOY | 05001 | CALETA HORCÓN | 10204 | CALETA RILÁN | 10205 | ISLA QUEHUI | 10206 | PUNTA PULLAO | 10207 | CHEQUIAN | 10208 | MATAO | B: Produkčné oblasti spĺňajúce požiadavky ustanovené v prílohe I ods. 1 písm. b) k smernici Rady 91/492/EHS Kódové číslo | Zemepisné hranice | 04101 | BAHÍA COQUIMBO | 08101 | TUBUL | 10101 | COLBUCO | 10102 | MAULLÍN | 10103 | CARELMAPU | 10201 | ANCUD | 10203 | DALCAHUE | 10209 | QUEILEN | 10213 | GOLFO DEL CORCOVADO | 10216 | ISLAS GUAPIQUILÁN | 10301 | VALDIVIA | C: Produkčné oblasti spĺňajúce požiadavky ustanovené v prílohe I ods. 1 písm. c) k smernici Rady 91/492/EHS Kódové číslo | Zemepisné hranice | 10214 | QUELLÓN | --------------------------------------------------